标题：788年
中国纪年
788年，唐德宗神武圣文皇帝贞元四年
历史大事
诏两税按期定等，并给京官加俸
自两税法实行以来，由于长期不定户等，有的因土地兼并而失去原有土地，还要如数纳税，有时两税之外，杂徭竟超过两税。贞元四年（七八八）正月一日，赦天下。赦文有云：“天下两税，更审定等第，仍加三年一定，以为常式。”同日，宰相李泌奏言：“京官俸太薄，请自三师（一品）以下，悉倍大历十二年之俸。”德宗从之。
淮南钱帛入大盈库
贞元四年（七八八）二月，句勘东南两税钱帛使元友直运淮南钱帛二十万至京师，李泌悉输入大盈库（天子私库）。德宗仍不时有所宣索，并敕诸道勿令宰相知。泌闻之，惆怅不敢言。
南诏王遣东蛮主入朝
南诏王异牟寻欲归顺，未敢自遣使，先遣其东蛮鬼主骠旁、苴梦冲，苴乌星等入见。贞元四年（七八八）五月八日，德宗宴之于麟德殿，赏赐甚丰，并封骠旁为和义王，苴梦冲为怀化王，苴乌星为顺政王，各给印绶而遣之。
邠宁军反乱
韩游瑰因吐蕃侵边，帅兵戍宁州（今甘肃宁县）。有病，求人代己。贞元四年（七八八）七月五日，以左金吾将军张献甫为邠宁节度使，献甫尚未至镇，七日夜，游瑰不告于众，轻骑归朝。八日，戍卒裴满等因惧献甫之严，乘无帅之机，帅其党作乱，并扬言：“张献甫本非我朔方军，我等必拒之。”又剽掠城市，围监军杨明义宅第，使其奏请以范希朝为节度使。幸都虞候杨朝晟计杀乱者二百余人，帅兵迎献甫。德宗闻士卒欲以范希朝为节度使，将授之，而希朝坚辞，遂擢希朝宁州刺吏，以副献甫。游瑰至京师，命为右龙武都统。
奚、室韦寇振武军
振武（今内蒙古托克托）节度使唐朝臣因不严斥候，疏于防范，贞元四年（七八八）七月十四日，奚、室韦入寇振武，执宣慰中使二人，大掠人畜而去。当时回纥遣使者来迎咸安公主，亦在振武，朝臣遣七百骑兵与回纥数百骑追之，回纥使者亦为奚、室韦所杀。
回纥遣使迎咸安公主
回纥合骨咄禄可汗得唐许婚，甚喜，遣其妹骨咄禄毗伽公主及大臣妻并国相、蛱跌都督等千余人来迎，辞礼皆恭，说：“昔为兄弟，今为女婿，情即半子，如果吐蕃为患，子当为父除之!”并辱骂吐蕃使者以绝之。贞元四年（七八八）十月十四日，回纥至长安，可汗上表请改回纥为回鹘，德宗许之。二十六日，册命咸安公主，加回鹘可汗号为长寿天亲可汗。十一月，以刑部尚书关播为送咸安公主兼册回鹘可汗使。
韦皋兵大败吐蕃
贞元四年（七八八）十月，吐蕃发兵十万入寇西川，并征发南诏兵。南诏虽已内附于唐，但外未敢叛吐蕃，仍发兵数万屯于泸水之北。西川节度使韦皋知南诏正在犹豫，遂用反间计遗书南诏王，叙其叛吐蕃之诚，贮以银函，故使东蛮转致吐蕃，吐蕃始疑南诏，遣兵二万屯于会川（今四川会理），以绝南诏至蜀之路。南诏怒，遂帅兵归国。南诏既与吐蕃相猜疑，归顺唐朝更坚。吐蕃既失南诏之助，兵势益弱。但吐蕃已入寇，遂分兵四万攻两林、骠旁，三万攻东蛮，七千入寇清溪关（今四川石棉东南），五千寇铜山（今四川泸定西南）。韦皋遣黎州（今四川汉源北）刺史韦晋等与东蛮联兵御之，败吐蕃于清溪关外。十一月，吐蕃又以二万寇清溪关，一万攻东蛮，韦皋命韦晋镇要冲城（今四川汉源东南），督诸军御之。嶲州经略使刘朝彩出关连战，大败之。
张建封为徐泗濠节度使
贞元四年（七八八）十二月，宰相李泌上言：江淮漕运从淮河入汴河，甬桥（今安徽宿县）为咽喉之地，属徐州与淄青李纳相邻。而刺史高明应年少不习事，一旦李纳有异图，占据徐州，江淮漕运就会断绝。请徙寿州、庐州、濠州都团练使张建封镇徐州，割濠州、泗州隶之。德宗从之。以建封为徐、泗、濠节度使。建封为政宽厚而有纲纪，所以部下畏而悦之。
道一卒
贞元四年（七八八），洪州（今南昌）开元寺沙门道一卒。道一俗姓马，名道一，或称“马祖道一”。汉州什邡人。初从资州处寂出家学禅，在渝州圆律师处受具足戒。后到湖南师从怀仁，学禅十年。大历（七六六至七七九）年间，住洪州开元寺，四方学者云集。因得官吏支持，其派发展甚大，称为“洪州宗”。卒后宪宗敕谥“天寂掸师”。弟子有百丈、怀海等一百三十九人。
史料记载
德宗神武圣文皇帝八贞元四年（戊辰，公元七八八年） 
春，正月，庚戌朔，赦天下，诏两税等第，自今三年一定。 
李泌奏京官俸太薄，请自三师以下悉倍其俸。从之。 
壬申，以宣武行营节度使刘昌为泾原节度使。甲戌，以镇国节度使李元谅为陇右节度使。昌、元谅，皆帅卒力田，数年，军食充羡，泾、陇稍安。 
韩游瑰之入朝也，军中以为必不返，饯送甚薄。游环见上，盛陈筑丰义城可以制吐蕃；上悦，遣还镇。军中忧惧者众，游环忌都虞候虞乡范希朝有功名，得众心，求其罪，将杀之。希朝奔凤翔，上召之，置于左神策军。游环帅众筑丰义城，二版而溃。 
二月，元友直运淮南钱帛二十万至长安，李泌悉输之大盈库。然上犹数有宣索，乃敕诸道勿令宰相知。泌闻之，惆怅而不敢言。 
臣光曰：王者以天下为家，天下之财皆其有也。阜天下之财以养天下之民，己必豫焉。或乃更为私藏，此匹夫之鄙志也。古人有言曰：贫不学俭。夫多财者，奢欲之所自来也。李泌欲弭德宗之欲而丰其私财，财丰则欲滋矣。财不称欲，能无求乎！是犹启其门而禁其出也！虽德宗之多僻，亦泌所以相之者非其道故也。 
咸阳人或上言：“臣见白起，令臣奏云：‘请为国家擀御西陲。正月，吐蕃必大下，当为朝廷破之以取信。’”既而吐蕃入寇，边将败之，不能深入。上以为信然，欲于京城立庙，赠司徒，李泌曰：“臣闻‘国将兴，听于人。’今将帅立功而陛下褒赏白起，臣恐边臣解体矣！若立庙京城，盛为祈祷，流闻四方，将长巫风。今杜邮有旧祠，请敕府县葺之，则不至惊人耳目矣。且白起列国之将，赠三公太重，请赠兵部尚书可矣。”上笑曰：“卿于白起亦惜官乎！”对曰：“人神一也。陛下倘不之惜，则神亦不以为荣矣。”上从之。泌自陈衰老，独任宰相，精力耗竭，既未听其去，乞更除一相。上曰：“朕深知卿劳苦，但未得其人耳。”上从容与泌论即位以来宰相，曰：“卢杞忠清强介，人言杞奸邪，朕殊不觉其然。”泌曰：“人言杞奸邪而陛下独不觉其奸邪，此乃杞之所以为奸邪也。倘陛下觉之，岂有建中之乱乎！杞以私隙杀杨炎，挤颜真卿于死地，激李怀光使叛，赖陛下圣明窜逐之，人心顿喜，天亦悔祸。不然，乱何由弭！”上曰：“杨炎以童子视朕，每论事，朕可其奏则悦，与之往复问难，即怒而辞位，观其意以朕为不足与言故也。以是交不可忍，非由杞也。建中之乱，术士豫请城奉天，此盖天命，非杞所能致也！”泌曰：“天命，他人皆可以言之，惟君相不可言。盖君相所以造命也。若言命，则礼乐刑政皆无所用矣。纣曰：‘我生不有命在天！’此商之所以亡也！”上曰：“朕好与人较量理体：崔祐甫性褊躁，朕难之，则应对失次，朕常知其短而护之。杨炎论事亦有可采，而气色粗傲，难之辄勃然怒，无复君臣之礼，所以每见令人忿发。馀人则不敢复言。卢杞小心，朕所言无不从。又无学，不能与朕往复，故朕所怀常不尽也。”对曰：“杞言无不从，岂忠臣乎！夫‘言而莫予违’，此孔子所谓‘一言丧邦’者也！”上曰：““惟卿则异彼三人者。朕言当，卿有喜色；不当，常有忧色。虽时有逆耳之言，如曏来纣及丧邦之类。朕细思之，皆卿先事而言，如此则理安，如彼则危乱，言虽深切而气色和顺，无杨炎之陵傲。朕问难往复，卿辞理不屈，又无好胜之志，直使朕中怀已尽屈服而不能不从，此朕新以私喜于得卿也。”泌曰：“陛下能用相尚多，今皆不论，何也？”上曰：“彼皆非所谓相也。凡相者，必委以政事，如玄宗时牛仙客、陈希烈，可以谓之相乎！如肃宗、代宗之任卿，虽不受其名，乃真相耳。必以官至平章事为相，则王武俊之徒皆相也。” 
刘昌复筑连云堡。 
夏，四月，乙未，更命殿前左、右射生曰神威军，与左、右羽林、龙武、神武、神策号曰十军。神策尤盛，多戍京西，散屯畿甸。 
福建观察使吴诜，轻其军士脆弱，苦役之。军士作乱，杀诜腹心十馀人，逼诜牒大将郝诫溢掌留务。诫溢上表请罪，上遣中使就赦以安之。 
乙未，陇右节度使李元谅筑良原故城而镇之。 
云南王异牟寻欲内附，未敢自遣使，先遣其东蛮鬼主骠旁、苴梦冲、苴乌星入见。五月，乙卯，宴之于麟德殿，赐赉甚厚，封王给印而遣之。 
辛未，以太子宾客吴凑为福建观察使，贬吴诜为涪州刺史。 
吐蕃三万馀骑寇泾、邠、宁、庆、鄜等州。先是，吐蕃常以秋冬入寇，及春多病疫退。至是，得唐人，质其妻子，遣其将将之，盛夏入寇。诸州皆城守，无敢与战者，吐蕃俘掠人畜万计而去。 
夏县人阳城以学行著闻，隐居柳谷之北，李泌荐之。六月征拜谏议大夫。 
韩游瑰以吐蕃犯塞，自戍宁州。病，求代归。秋，七月，庚戌，加浑瑊邠宁副元帅，以左金吾将军张献甫为邠宁节度使，陈许兵马使韩全义为长武城行营节度使。献甫未至，壬子夜，游瑰不告于众，轻骑归朝。戍卒裴满等惮献甫之严，乘无帅之际，癸丑，帅其徒作乱，曰：“张公不出本军，我必拒之。”因剽掠城市，围监军杨明义所居，使奏请范希朝为节度使。都虞侯杨朝晟避乱出城，闻之，复入，曰：“所请甚契我心，我来贺也！”乱卒稍安。朝晟潜与诸将谋，晨勒兵，如乱卒谓曰：“所请不行，张公已至邠州，汝曹作乱当死，不可尽杀，宜自推列唱帅者。”遂斩二百馀人，帅众迎献甫。上闻军众欲得范希朝，将授之。希朝辞曰：“臣畏游瑰之祸而来，今往代之，非所以防窥觎，安反仄也。”上嘉之，擢为宁州刺史，以副献甫。游瑰至京师，除右龙武统军。 
振武节度使唐朝臣不严斥候，己未，奚、室韦寇振武，执宣慰中使二人，大掠人畜而去。时回纥之众逆公主者在振武，朝臣遣七百骑与回纥数百骑追之，回纥使者为奚、室韦所杀。 
九月，庚申，吐蕃尚志董星寇宁州，张献甫击却之。吐蕃转掠鄜、坊而去。 
元友直句检诸道税外物，悉输户部，遂为定制，岁于税外输百馀万缗、斛，民不堪命。诸道多自诉于上，上意寤，诏：“今年已入在官者输京师，未入者悉以与民；明年以后，悉免之。”于是东南之民复安其业。 
回纥合骨咄禄可汗得唐许婚，甚喜，遣其妹骨咄禄毘伽公主及大臣妻并国相、趺跌都督以下千馀人来迎可敦，辞礼甚恭，曰：“昔为兄弟，今为子婿，半子也。若吐蕃为患，子当为父除之！”因詈辱吐蕃使者以绝之。冬，十月，戊子，回纥至长安，可汗仍表请改回纥为回鹘，许之。 
吐蕃发兵十万将寇西川，亦发云南兵。云南内虽附唐，外未敢叛吐蕃，亦发兵数万屯于泸北。韦皋知云南计方犹豫，乃为书遗云南王，叙其叛吐蕃归化之诚，贮以银函，使东蛮转致吐蕃。吐蕃始疑云南，遣兵二万屯会川，以塞云南趣蜀之路。云南怒，引兵归国。由是云南与吐蕃相猜阻，归唐之志益坚。吐蕃失云南之助，兵势始弱矣。然吐蕃业已入寇，遂分兵四万攻两林骠旁，三万攻东蛮，七千寇清溪关，五千寇铜山。皋遣黎州刺史韦晋等与东蛮连兵御之，破吐蕃于清溪关外。 
庚子，册命咸安公主，加回鹘可汗号长寿天亲可汗。十一月，以刑部尚书关播为送咸安公主兼册回鹘可汗使。 
吐蕃耻前日之败，复以众二万寇清溪关，一万攻东蛮。韦皋命韦晋镇要冲城，督诸军以御之。巂州经略使刘朝彩等出关连战，自乙卯至癸亥，大破之。 
李泌言于上曰：“江、淮漕运，自淮入汴，以甬桥为咽喉，地属徐州，邻于李纳，刺史高明应年少不习事，若李纳一旦复有异图，窃据徐州，是失江、淮也，国用何从而致！请徙寿、庐、濠都团练使张建封镇徐州，割濠、泗以隶之。复以庐、寿归淮南，则淄青惕息而运路常通，江、淮安矣。及今明应幼騃可代，宜征为金吾将军。万一使它人得之，则不可复制矣。”上从之。以建封为徐、泗、濠节度使。建封为政宽厚而有纲纪，不贷人以法，故其下无不畏而悦之。 
横海节度使程日华薨，子怀直自知留后。 
吐蕃屡遣人诱胁云南。